கேள்வி: வி. என். பார்த்திபன் குறித்து விரிவாக சொல்லுங்கள்.
பதில்: வி. என். பார்த்திபன் (V.N. Parthiban) இந்தியா சேர்ந்த ஒரு நிரந்தர மாணவர் என்ற சிறப்பிற்கு உரியவராக அறியப்படுகிறார். 55 வயதிற்குள் பார்த்திபன் தன்னுடைய 30 ஆண்டுகால கற்றல் செயலில் 145 பட்டங்களைப் பெற்றுள்ளார். இந்தியச் சட்ட நிறுவனம், தேசியப் பணியாளர் மேலாண்மை நிறுவனம், இந்தியப் புள்ளியியல் கழகம், இந்தியத் தொழில்துறை பொறியியல் நிறுவனம், லயோலா வணிக நிர்வாக நிறுவனம் உள்ளிட்ட பல நிறுவனங்களில் இவர் பட்டம் பெற்றுள்ளார். தனது இலக்குகளை அடைய திட்டமிட்ட நேர நிர்வாகத்தைப் பயன்படுத்தினார். கணிதப் பாடத்தின் மீது இவருக்கு அச்சம் இருந்தபோதிலும் கூட பார்த்திபன் இச்சாதனையைச் செய்துள்ளார் என்பது குறிப்பிடத்தக்கது.
கேள்வி: வி. என். பார்த்திபன் - தனிப்பட்ட வாழ்க்கை பற்றி தகவல் சொல்.
பதில்: பார்த்திபனின் மனைவி எம். செல்வகுமாரியும் 9 பட்டங்களைப் பெற்றுள்ளார். அதிக அளவிலான தகவல்கள் சேகரமானதைத் தொடர்ந்து பார்த்திபனுக்குத் தற்போது சிறிதளவு நினைவாற்றல் இழப்பு ஏற்பட்டுள்ளது. பார்த்திபன் தனது ஞாயிற்றுக்கிழமைகளைப் படிப்பதற்கோ அல்லது தேர்வு எழுதுவதற்கோ செலவிடுகிறார்.
கேள்வி: வி. என். பார்த்திபன் - தொழில் பற்றி நீங்கள் என்ன அறிந்துள்ளீர்கள்?
பதில்: பார்த்திபன் தற்போது சென்னை உள்ள மைலாப்பூர் விவேகானந்தர் கல்லூரியில் துறைத் தலைவராகப் பணியில் உள்ளார். நூற்றுக்கும் மேற்பட்ட வெவ்வேறு பாடங்களை கற்பிக்கிறார்.
கேள்வி: வி. என். பார்த்திபன் - பட்டங்களின் பட்டியல் குறித்து விரிவாக சொல்லுங்கள்.
பதில்: ● வணிகப் பாடத்தில் 8 முதுநிலைப் பட்டங்கள் ● அறிவியல் பாடத்தில் 4 முதுநிலைப் பட்டங்கள் ● சட்டப் பாடத்தில் 10 முதுநிலைப் பட்டங்கள் ● தத்துவத்தில் 12 முதுநிலை பட்டங்கள் (ஆராய்ச்சி பட்டங்கள்) ● வணிக நிர்வாகத்தில் 14 முதுநிலைப் பட்டங்கள் ● 20 தொழில்முறை படிப்புகள் ● 11 சான்றிதழ் படிப்புகள் ● 9 முதுநிலை பட்டயப் படிப்புகள் ● 8 முதுநிலைப் பட்டங்கள் (தொழிலாளர் மேலாண்மை, நிதி மேலாண்மை, வெளிநாட்டு வர்த்தகம், சமூக பணி, என சிலவற்றை குறிப்பிடலாம்) ● மற்றும் பல பட்டயங்கள் & முதுநிலைப் பட்டயங்கள்